पीआईबी द्वारा जारी एक प्रेस विज्ञप्ति में कहा गया कि, "यह मिशन सूर्यास्त के बाद का था और चालक दल पूरे दिन बचाव अभियान में शामिल होकर बुरी तरह थक चुका था। इसके अलावा, हेलिकॉप्टर भी लगातार बिना रूके लंबे समय से आॅपरेशन में बिजी था। ये एक जोखिम भरा मिशन था लेकिन कैप्टन राजकुमार ने कड़ी मेहनत के साथ ही सूझबूझ का परिचय देते हुए इस मिशन के लिए तैयारी की। इस दौरान टीम के पास कोई भी नाईट विजन डिवाइस नहीं था लेकिन लोगों को बचाना सबसे प्रमुख लक्ष्य था। इसलिए टीम ने बिना समय गवायें इस मिशन को सुरक्षित अंजाम दिया।"